Smallville

Smallville er en amerikansk eventyr- og ungdomsserie som gikk på amerikansk TV fra 2001 til 2011. Serien handlet om den unge Clark Kent i årene før han ble superhelt. Tom Welling spilte hovedpersonen Clark Kent. Serien ble skapt av Alfred Gough og Miles Millar. Den ble innspilt i nærheten av Cloverdale, Britisk Columbia i Canada. Seriens hovedgruppe var ungdommer.  Serien fikk først på The WB, deretter på The CW. 

Seriens premiere i USA hadde 8,4 millioner seere, og slo dermed alle de tidligere rekordene på kanalen.

I Norge gikk serien på TVNorge.

Skuespillere og rollefigurer
Utdypende artikkel: Rollefigurer i Smallville
 Skuespiller  Rolle Tom Welling  Clark Kent Allison Mack  Chloe Sullivan Kristin Kreuk  Lana Lang S1-S7, gjesteopptredener i S8 Michael Rosenbaum  Lex Luthor S1-S7, gjesteopptredener i S10 John Glover  Lionel Luthor S1-S7 Erica Durance  Lois Lane S4-S10 Annette O'Toole  Martha Kent S1-S6, gjesteopptredener i S10 John Schneider  Jonathan Kent S1-S5 Justin Hartley  Oliver Queen, alias Green Arrow S6-S10 Sam Jones III  Pete Ross S1-S3 Aaron Ashmore  Jimmy Olsen S6-S8 Cassidy Freeman  Tess Mercer S8-S10 Eric Johann Johnson  Whitney Fordman S1  Jensen Ackles  Jason Teague S4 Laura Vandervoort  Kara Kent S7 Callum Blue  Zod S9

 Betegnelsene bokstav + tall, som S1, viser til Sesong 1, etc

 Handling 
I Smallville får vi følge den unge Clark Kent (Tom Welling) i årene før han blir superhelt, mens han gjennomgår helt vanlige high school-problemer, som for eksempel vennskap, kjærlighet, forelskelser, hemmeligheter og skoleavis, samt alt det overnaturlige som skjer, og som får Clark til å innse at han er ment for noe mer enn å kun være gårdsgutt.

Historien starter på high school, hvor Clark er ulykkelig forelsket i Lana Lang (Kristin Kreuk). Hun er skolens mest populære jente, er sammen med quarterbacken på fotballaget hun er heiagjengleder for, og sist, men ikke minst: hun bærer et halskjede med det (for Clark) giftige stoffet kryptonitt – det eneste stoffet han ikke tåler. Men Lana har også en mørkere side under overflaten: hun ble foreldreløs etter meterorregnet som skjedde mange år tidligere, og er fremdeles sårbar for temaet.

I bakgrunnen lurer også en kjærlighetstriangel mellom Clark og hans to barndomsvenner Chloe Sullivan (Allison Mack) og Pete Ross (Sam Jones III), som gjør det hele ekstra komplisert. Hemmelighetene som Clark innehar gjør i tillegg at begge vennskapene settes på prøve.

Vi får også følge det spesielle vennskapet som oppstår mellom Clark og Lex Luthor (Michael Rosenbaum) når Lex kommer ut for en bilulykke, hvor Clark tilfeldigvis blir innblandet og tilsynelatende mirakuløst overlever.

Lex blir besatt av ulykken, og til tross for at de to utvikler et tett vennskap, klarer ikke Lex å holde seg helt unna å privatetterforske den merkelige insidenten. Og Lex' mistanke om at Clark er overnaturlig blir ikke akkurat mindre av at Clark alltid har noe å gjøre med alle de merkelige tingene som skjer i Smallville, landsbyen der ingenting er normalt. Dermed begynner han en langsom, men sikker ferd mot den mørkere siden av seg selv, den som en gang skal true med å ødelegge verden...

 Episoder 
Utdypende artikkel: Liste_over_Smallville-episoder

Referanser

 Eksterne lenker 


Kategori:Ungdomsserier fra USA
Kategori:Science fiction-TV-serier fra USA
Kategori:Eventyrserier fra USA
Kategori:Dramaserier fra USA
Kategori:Fantasyserier fra USA
Kategori:Actionserier fra USA
Kategori:TV-produksjoner på The CW
Kategori:TV-produksjoner på The WB
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene